**Farské oznamy**

1. **pôstna nedeľa (21.2. 2021)**

|  |  |  |
| --- | --- | --- |
| Pondelok | Katedry sv. Petra apoštola, sviatok |  |
| Utorok | Utorok po 1. pôstnej nedeli |  |
| Streda | Streda po 1. pôstnej nedeli |  |
| Štvrtok | Štvrtok po 1. pôstnej nedeli |  |
| Piatok | Piatok po 1. pôstnej nedeli, kántrový deň |  |
| Sobota | Sobota po 1. pôstnej nedeli |  |
| Nedeľa | Druhá pôstna nedeľa | 10.30 online |

V piatok máme kántrový deň, ktorého obsahom je príprava na pokánie a sviatosť zmierenia ku ktorej vás chcem povzbudiť a činorodá láska k blížnemu. Povzbudzujem i k modleniu sa krížovej cesty.

Diecézna charita Žilina Vás pozýva do modlitby, pôstu a almužny pre trpiacich a rozširuje ju o kampaň MOJA ALMUŽNA. Informácie nájdete na [www.charitaza.sk](http://www.charitaza.sk). Dnes je teda zbierka na charitu. Svoju štedrosť môžete prejaviť buď osobne alebo zaslaním peňazí na účet charity SK55 0900 0000 0051 4610 5190 var. symbol 111 alebo na farský účet a v poznámke uveďte „charita“. I takto môže byť vyjadrená naša konkrétna pomoc núdznym.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci i odhŕňanie snehu okolo nášho kostola, či už obci ale i jednotlivcom. Nech vám to Pán odmení. Žehnám vám do ďalšieho týždňa.

Otec biskup Viliam Judák vyzval ku každodennej modlitbe za odvrátenie pandémie o 20.00hod. Budem rád, keď sa k tejto výzve pripojíme, aj keď len jednoduchým povzdychom alebo desiatkom ruženca. Ak sa bude dať, budú vtedy znieť i zvony.